ไฟแนนซ์ทูเดย์
...พรรณี สถาวโรดม ประธานบอร์ดออมสิน ยอมรับว่าทำงานที่ธนาคารออมสินต้องอดทนแต่ไม่ท้อ เพราะต้องการทำงานให้เสร็จ ส่วนเรื่องที่ถูกเมาท์ ว่าทำหนังสือมาที่คลังเพื่อขอต่ออายุบอร์ดออกไปอีก 6 เดือน เพื่อให้บอร์ดเก่าได้ทำงานฉลองครบรอบ 100 ปี ธนาคารออมสิน เดือน เม.ย.ปีหน้า เจ้าตัวบอกว่า โดยมารยาทไม่มีใครเขาทำกัน ยกเว้นแต่ว่าคลังจะยังไม่ตั้งบอร์ดใหม่เข้าไป บอร์ดเก่าก็ยังรักษาการทำงานได้ต่อเท่านั้นเอง ทราบแล้วเปลี่ยน
12 ต.ค. 2555

...พรรณี สถาวโรดม ประธานบอร์ดออมสิน ยอมรับว่าทำงานที่ธนาคารออมสินต้องอดทนแต่ไม่ท้อ เพราะต้องการทำงานให้เสร็จ ส่วนเรื่องที่ถูกเมาท์ ว่าทำหนังสือมาที่คลังเพื่อขอต่ออายุบอร์ดออกไปอีก 6 เดือน เพื่อให้บอร์ดเก่าได้ทำงานฉลองครบรอบ 100 ปี ธนาคารออมสิน เดือน เม.ย.ปีหน้า เจ้าตัวบอกว่า โดยมารยาทไม่มีใครเขาทำกัน ยกเว้นแต่ว่าคลังจะยังไม่ตั้งบอร์ดใหม่เข้าไป บอร์ดเก่าก็ยังรักษาการทำงานได้ต่อเท่านั้นเอง ทราบแล้วเปลี่ยน
...ยิ่งใกล้วันแสดงวิสัยทัศน์ ผู้อำนวยการธนาคารออมสินคนใหม่ ก็ยิ่งเกิดสงครามบัตรสนเท่ห์ปลิวกันเกลื่อนเมือง ล่าสุด วรวิทย์ ชัยลิมปมนตรี เอ็มดี ธอส. ตัวเก็งเต็งหนึ่ง ชักจะอารมณ์เสียเพราะเจอบัตรสนเท่ห์กะเขาด้วยเหมือนกัน กะว่าถ้าหาตัวมือดีช่างเขียนได้จะตีมือให้หัก 
งานนี้ต้องดูกันต่อว่า ตาอินกะตานาจะเสียท่าตาอยู่ อย่าง ชาติชาย พยุหนาวีชัย รองเอ็มดีกสิกรไทย ที่อาจคว้าเก้าอี้ผู้อำนวยการคนใหม่ไปได้แบบไม่ต้องเปลืองแรง 
...ปีที่ผ่านมารัฐบาลสั่งจ่ายเงินโครงการรับจำนำพืชผลทางการเกษตร เฉพาะข้าวอย่างเดียวฟันไปกว่า 3 แสนล้านบาท ถ้าให้รวมจำนำพืชอื่น อย่างมันสำปะหลัง ยางพารา ก็ปาเข้าไป 3.5 แสนล้านบาท คาดว่าปีนี้จำนำข้าวทุกเมล็ดต้องใช้เงินอีก 4 แสนล้านบาท คิดรวมเงินที่ต้องใช้แค่รับจำนำโครงการเดียวมหาศาลกว่า 7 แสนล้านบาท 
...ทั้งนี้ยังไม่นับรวมโครงการประชานิยมอื่น เช่น พักหนี้รายย่อย กองทุนหมู่บ้าน เอสเอ็มแอลและกองทุนสตรี รวมๆ กันแล้วรัฐบาลดันเม็ดเงินเข้าอุ้มเกษตรกรและชาวรากหญ้านับล้านล้านบาท หรือเทียบเท่าได้กับครึ่งหนึ่งของงบประมาณของประเทศแต่ละปี
...บุญไทย แก้วขันตี รองผู้จัดการ ธ.ก.ส. ได้ให้ไอเดียที่น่าสนใจว่า เมื่อรัฐเดินหน้าโครงการจำนำอีกสัก 23 ปี จนทำให้เกษตรกรลืมตาอ้าปากได้แล้ว ก็น่าจะถึงเวลาที่เกษตรกรจะต้องมีหน้าที่จ่ายภาษีเหมือนอาชีพอื่นๆ เสียที แบบนี้ฟังดูเข้าท่า แต่ไม่รู้ว่ารัฐบาลจะกล้ามั้ยเนี่ยละซิ 
...ได้ข่าวลือว่า ธานินทร์ อังสุวรังษี ว่าที่กรรมการผู้จัดการธนาคารอิสลามคนใหม่ ไฟแรง เข้าไปส่องดูอาคารสถานที่ทำงานใหม่เสียแล้ว ส่วนจะมีแผนปฏิรูปองค์กรอย่างไร เช่น จะย้ายสำนักงานใหญ่หรือไม่ แล้วจะแก้หนี้เน่าอย่างไร อันนี้ต้องรอดูวิสัยทัศน์เอ็มดีใหม่
...ไชยฤทธิ์ อนุชิตวรวงศ์ ผู้ช่วยผู้จัดการใหญ่ ธนาคารกรุงเทพ แจงว่า ธนาคารไม่ได้ถือหุ้นในช่อง 3 และขณะนี้ก็ยังไม่มีการพูดคุยกันเรื่องการลงโฆษณาที่เกี่ยวเนื่องกับรายการของบริษัท ไร่ส้ม ที่ทางภาคีเครือข่ายต่อต้านคอร์รัปชั่น ขอความร่วมมือเลิกสนับสนุนรายการ โปรดเข้าใจตามนี้